###### ELŐTERJESZTÉS

**Tiszavasvári Város Önkormányzata Képviselő-testületének**

**2024. december 13-án tartandó rendes ülésére**

Az előterjesztés tárgya: A vasútállomás előtt lévő gyalogátkelő biztonsági berendezéssel történő elzárása a gépjárműforgalom elől

Mellékletek: Térkép részlet

Az előterjesztés előadója: Balázsi Csilla polgármester

Az előterjesztés témafelelőse: Batta Gábor - ügyintéző

Az előterjesztés ügyiratszáma: TPH/9009-8/2024.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.18. pontja |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2024. december 05.

##### Batta Gábor

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Batta Gábor

## ELŐTERJESZTÉS

### A Képviselő-testülethez

**A vasútállomás előtt lévő gyalogátkelő biztonsági berendezéssel történő elzárása a gépjárműforgalom elől**

Tisztelt Képviselő-testület!

A VOLÁNBUSZ Zrt. bejelentette Tiszavasvári Város Önkormányzatának, hogy a 4440 Tiszavasvári, Kabay János utca 2. szám (Vasútállomás) előtti gyalogos átkelőhelyet használják a gépjárművezetők a főútról, a vasútállomásra való bekanyarodáshoz. A VOLÁNBUSZ Zrt. a balestek megelőzése érdekében a vasútállomás felőli rész lezárását javasolta. A közúti közlekedésről szóló 1988. évi I. törvény 33. § (1) bekezdés bb) pontja alapján a helyi közutak tekintetében a helyi önkormányzat az útkezelő, illetve ezen törvény 34. § (2) bekezdése alapján a közút forgalmi rendjét – ha jogszabály másként nem rendelkezik – a közút kezelője alakítja ki, továbbá a 46. § (1) bekezdés a) pontja szerint a közút kezelőjén a helyi közutak tekintetében a helyi önkormányzat képviselő-testületét kell érteni.

Az utak forgalomszabályozásáról és a közúti jelzések elhelyezéséről szóló 20/1984. (XII. 21.) KM rendelet 2. § (5) bekezdése alapján:

„(5) A települési önkormányzat a Magyarország helyi önkormányzatairól szóló 2011. évi CLXXXIX. törvény 13. §-ában foglaltakkal összhangban gondoskodik a gyalogos-átkelőhelyek megvilágításáról, a gyalogos-átkelőhelyhez vezető szilárd burkolatú járda, a gyalogút, a kerékpárút és gyalogos-felállóhely, a kiemelt szegélyen vagy padkán kívüli gyalogos korlátok, az egyéb gyalogos biztonsági berendezések létesítéséről és fenntartásáról, valamint a gyalogosok részére szolgáló vasúti gyalogos-átkelőhely és a kizárólag kerékpárosok közlekedését szolgáló vasúti átjárók létesítéséről.”

A MÁV Magyar Államvasutak Zrt. felújította a Tiszavasvári, Eszterházy utcával szembeni megközelítési utat, ezáltal onnan a parkolás biztosított.

A fent leírtak alapján javaslom a 4440 Tiszavasvári, Kabay János utca 2. szám (Vasútállomás) előtti gyalogos átkelőhely Vasútállomás felőli oldalának pollerekkel történő lezárását a potenciális balesetek megelőzése érdekében. A megvalósításhoz 3 db poller szükséges. A gyalogos biztonsági berendezések kihelyezéséhez a Magyar Közút Nonprofit Zrt. Szabolcs-Szatmár-Bereg Vármegyei Igazgatósági is hozzájárult.

A megvalósításhoz szükséges pollerek beszerzésének költségvonzata van, amelyek várható összege **nettó 42.000,-Ft+ÁFA., melyre az önkormányzat költségvetésében az összeg rendelkezésre áll.**

Az összeg tájékoztató jellegű, a számításhoz a Szabados-ok Kft. árai voltak az irányadóak.

Kérem a Tisztelt Képviselő-testületet, hogy a fentiekben foglaltakat figyelembe véve szíveskedjen a határozat-tervezetet elfogadni a biztonságosabb közlekedés megteremtése érdekében.

Tiszavasvári, 2024. december 05.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2024. (XII.13.) Kt. számú**

**határozata**

**A vasútállomás előtt lévő gyalogátkelő biztonsági berendezéssel történő elzárása a gépjárműforgalom elől**

Tiszavasvári Város Önkormányzata Képviselő-testülete a közúti közlekedésről szóló 1988. évi I. törvény 46. § (1) bekezdés a) pontja valamint az utak forgalomszabályozásáról és a közúti jelzések elhelyezéséről szóló 20/1984. (XII. 21.) KM rendelet 2. § (5) bekezdése alapján, mint a helyi közutak kezelője a vasútállomás előtt lévő gyalogátkelő biztonsági berendezéssel történő elzárása a gépjárműforgalom elől szóló előterjesztést megtárgyalta, és az alábbi határozatot hozza:

1. Támogatja a VOLÁNBUSZ Zrt. javaslatát, és elrendeli a Kabay János utca 2. szám alatti Vasútállomás előtti gyalogátkelőhely pollerekkel történő lezárását a Vasútállomás oldalában a balesetek megelőzése érdekében.
2. Felhatalmazza a polgármestert, hogy a lezáráshoz szükséges eszközöket szerezze be, valamint gondoskodjon azok kihelyezéséről.

**Határidő:** 1. azonnal **Felelős:** Balázsi Csilla

2. 2025. január 31. polgármester

**Balázsi Csilla Dr. Kovács János**

**polgármester jegyző**